Ο **Βαλεντίνο Ρόσι** (*Valentino Rossi*, 16 Φεβρουαρίου 1979) είναι Ιταλός πρώην επαγγελματίας οδηγός μοτοσικλέτας αγώνων και εννέα φορές παγκόσμιος πρωταθλητής. Σύμφωνα με το περιοδικό Sports Illustrated, ο Ρόσι είναι ένας από τους πιο ακριβοπληρωμένους αθλητές στον κόσμο, με αμοιβή 19 εκατομμύρια δολάρια το 2007..

Ο Ρόσι έχει στεφθεί παγκόσμιος πρωταθλητής στα 125cc, 250cc, 500cc και στο MotoGP ενώ κατέχει και το ρεκόρ νικών σε Γκραν Πρι με 89.

Με το τέλος της περιόδου 2020-21 ανακοίνωσε την αποχώρησή του ενώ από τους εννέα παγκόσμιους τίτλους του, οι επτά αφορούν την κατηγορία 500cc, καθιστώντας τον δεύτερο όλων των εποχών στην σχετική λίστα (πρώτος ο Τζιάκομο Αγκοστίνι με οκτώ). 

Το 2021 εισήχθη στο MotoGP Hall of fame όντας ο 32ος αναβάτης που γνωρίζει αυτήν την διάκριση.

Βιογραφία
---------

Γεννήθηκε στο Ούρμπινο στις 16 Φεβρουαρίου του 1979. Γιος του Γκρατσιάνο Ρόσι, ακολούθησε τα βήματα του πατέρα του. Ξεκίνησε να οδηγεί μοτοσικλέτες αγώνων από πολύ μικρός. Αρχικά οδηγούσε καρτ και το 1990 κατέκτησε το τοπικό πρωτάθλημα.

Αγωνιστική πορεία
-----------------

Το πρώτο του Γκραν πρι με μοτοσικλέτα έγινε το 1996, με «Απρίλια», στα 125 cc και τερμάτισε ένατος. Την επόμενη χρονιά κέρδισε το πρώτο του παγκόσμιο πρωτάθλημα και έπειτα άλλαξε κατηγορία. Πήγε στην κατηγορία 250 cc , στην οποία τερμάτισε το 1998 δεύτερος και κατέκτησε τον παγκόσμιο τίτλο το 1999, ξανά με «Απρίλια».

Κέρδισε το παγκόσμιο πρωτάθλημα στα 500 cc με Χόντα το 2001, το παγκόσμιο πρωτάθλημα MotoGP το 2002 και το 2003 και μετά, με Γιαμάχα το 2004, το 2005, το 2008 και το 2009. Το 2006 είχε τερματίσει δεύτερος πίσω από το Νίκι Χέιντεν και το 2007 τρίτος πίσω από τους Κέισι Στόνερ και Ντάνι Πεντρόσα. Το 2010 τραυματίστηκε σοβαρά στο Γκραν Πρι της Ιταλίας, με αποτέλεσμα να μείνει εκτός για αρκετό χρονικό διάστημα. Τελικά, τερμάτισε τρίτος πίσω από τους Χόρχε Λορένθο και Ντάνι Πεντρόσα.

Το 2011 υπέγραψε διετές συμβόλαιο με τη Ντουκάτι. Την ίδια χρονιά τερμάτισε έβδομος, με μόλις μία τρίτη θέση στο Γαλλικό Γκραν Πρι, και το 2012 έκτος με καλύτερη επίδοση τη δεύτερη θέση στον αγώνα της Γαλλίας και στον Άγιο Μαρίνο.

Το 2013 επέστρεψε με διετές συμβόλαιο στη Γιαμάχα, με την οποία ολοκλήρωσε τη σεζόν στην 4η θέση και έχοντας τερματίσει 6 φορές στο βάθρο, με τη μία μάλιστα να είναι νίκη (Ολλανδικό Γκραν Πρι). Το 2014 με 2 νίκες (Γκραν Πρι Σαν Μαρίνου και Γκραν Πρι Αυστραλίας) και συνολικά 13 βάθρα τερμάτισε στη δεύτερη θέση με 295 βαθμούς.

Το 2015 ενώ ήταν πολύ κοντά στο να κερδίσει το πρωτάθλημα στον αγώνα της Μαλαισίας κατά τη διάρκεια του αγώνα, ο Ισπανός πιλότος της Repsol Honda, Μαρκ Μάρκεθ, πλησίαζε επικίνδυνα τον Ρόσι. Σε μια στιγμή ο Μάρκεθ είχε κολλήσει την μηχανή του πάνω σε αυτή του Ρόσι. Ύστερα από μερικά προσπεράσματα μεταξύ τους, ο Μάρκεθ θέλησε να τον περάσει μια και καλή. Υπήρξε επαφή μεταξύ τους, ο Μάρκεθ έπεσε και μετά τον αγώνα ο Ρόσι βαθμολογήθηκε κανονικά αλλά του επεβλήθηκε ποινή εκκίνησης από την τελευταία θέση στον επόμενο αγώνα που ήταν και ο τελευταίος της σεζόν. Ο Ρόσι δεν κατάφερε να πλησιάσει τον Λορένθο που εκκινούσε από τις πρώτες θέσεις και έχασε το πρωτάθλημα.

Το 2016 η διαφορά στους βαθμούς ανάμεσα στον Ρόσι και τον πρωτοπόρο Μάρκεθ ήταν μεγάλη, αλλά ο Μάρκεθ τελικά κατέκτησε το πρωτάθλημα.

Παρωνύμια
---------

Στη διάρκεια της καριέρας του ο Ρόσι έχει αποκτήσει πολλά παρατσούκλια. Μερικά από αυτά είναι:

* "Rossifumi"
* "Valentinik"
* "Ο Γιατρός" (το πιο πρόσφατο)
* The GOAT (Greatest Of All Time, ο Σπουδαιότερος Όλων των Εποχών) (το παρωνύμιο είναι από τον πρώην συναθλητή του Κόλιν Έντουαρτς).

Προσωπική ζωή
-------------

Ο Ρόσι γενικά προσπαθεί με κάθε τρόπο να διατηρεί κρυφή την προσωπική του ζωή. Το 2007 έγινε γνωστό ότι η ιταλική οικονομική αστυνομία διεξήγαγε έρευνα εναντίον του Ρόσι για φοροδιαφυγή ύψους 112 εκατομμυρίων ευρώ, για το διάστημα από το 2000 ως το 2004.  Το Φεβρουάριο του 2008 ο Ρόσι ανακοίνωσε ότι είχε συμφωνήσει με τις ιταλικές οικονομικές υπηρεσίες. Κατέβαλε έτσι 35 εκατομμύρια ευρώ και η υπόθεση έκλεισε.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. rossi-valentino. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb150439822. Ανακτήθηκε στις 10  Οκτωβρίου 2015.
3. ↑  Ανακτήθηκε στις 20  Ιουνίου 2019.
4. ↑  «il Resto del Carlino». (Ιταλικά) *Il Resto del Carlino*. Monrif. Μπολόνια, Ιταλία. Ανακτήθηκε στις 6  Οκτωβρίου 2017.
5. ↑  «il Resto del Carlino». (Ιταλικά) *Il Resto del Carlino*. Monrif. Μπολόνια, Ιταλία. Ανακτήθηκε στις 6  Οκτωβρίου 2017.
6. ↑  «SI.com - The Fortunate 50». Αρχειοθετήθηκε από το πρωτότυπο στις 25 Ιουλίου 2010. Ανακτήθηκε στις 29 Σεπτεμβρίου 2008.
7. ↑  «Αποχωρεί από το MotoGP ο Valentino Rossi». *NewsAuto.gr* (στα Αγγλικά). 5 Αυγούστου 2021. Ανακτήθηκε στις 12 Απριλίου 2022.
8. ↑  Sports, Dorna. «Valentino Rossi named MotoGP™ Legend». *www.motogp.com* (στα Αγγλικά). Ανακτήθηκε στις 12 Απριλίου 2022.
9. ↑  «Valentino Rossi». MotoGP. Αρχειοθετήθηκε από το πρωτότυπο στις 24 Ιουνίου 2010. Ανακτήθηκε στις 1 Σεπτεμβρίου 2008.
10. ↑  «MotoGP - Valentino Rossi - Yamaha Racing». Αρχειοθετήθηκε από το πρωτότυπο στις 5 Ιουλίου 2013. Ανακτήθηκε στις 29 Σεπτεμβρίου 2008.
11. ↑  «MotoGP - Valentino Rossi - Yamaha Racing». Αρχειοθετήθηκε από το πρωτότυπο στις 5 Ιουλίου 2013. Ανακτήθηκε στις 29 Σεπτεμβρίου 2008.
12. ↑  Valentino Rossi in tax probe[*νεκρός σύνδεσμος*] ANSA - 8 Αυγούστου 2007
13. ↑  The Official MotoGP Website[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βαλεντίνο Ρόσι** |

* Yamaha Racing Rider Profile
* Motogp.com Προφίλ Αρχειοθετήθηκε 2010-06-24 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 90257473
* LCCN: n2003092888
* ISNI: 0000 0001 1451 4924
* GND: 131719424
* SUDOC: 242966551
* BNF: cb150439822 (data)
* NLA: 42332090
* NDL: 00920848
* NKC: xx0042311
* ICCU: MODV283036
* BNE: XX1105452
* CiNii: DA18753370

 |

 |